Politika e jashtme e Presidentit Trump
Shumë ekspertë thonë se në çështje të rëndësishme si Afganistani, Siria dhe Koreja e Veriut, zoti Trump ka vazhduar të njëjtat politika si paraardhësi i tij, Barak Obama
Presidenti Trump është shprehur se ka ndryshuar mendje lidhur me tërheqjen e trupave nga Afganistani, duke u zotuar për një shtim trupash për të ndihmuar qeverinë afgane. Por ai këmbëngul se plani i tij ndryshon nga politikat e 16 vjetëve të fundit: Zoti Trump bëri fushatë nën parullën “Amerika në plan të parë”, por disa ekspertë theksojnë se kjo nuk nënkupton që Amerika po braktis rolin udhëheqës në arenën botërore. thotë analisti James Carafano i Fondacionit “Heritage”. Ideja e përdorimit të formave të ndryshme të fuqisë amerikane është përqafuar më parë edhe nga presidentë të tjerë amerikanë, por ekspertët thonë se Presidenti Trump ndryshon, pasi nuk po mbështetet shumë tek tregtia, aleancat apo institucionet ndërkombëtare. thotë Aaron David Miller i Qendrës “Wilson”. Presidenti Trump jo vetëm që ka folur për një fokus më të ngushtë në politikën e jashtme, por edhe ka ndjekur një vijë më të paqartë. Analistët i ndjekin me vëmendje komentet e tij në Twitter, por shpesh mbesin të konfuzuar. Sinjalet kryesore vijnë nga njerëzit që ka zgjedhur në kabinetin e tij: thotë Brian Katulis i Qendrës për Përparim Amerikan. Analisti Katulis në komentet për Zërin e Amerikës shpreh shqetësim se gjatë 15 viteve të fundit ka pasur një prirje për militarizimin e politikës së jashtme amerikane me rritje të madhe të buxhetit të Pentagonit dhe me shtimin e rolit të ekipeve speciale dhe dronëve gjatë administratave Bush dhe Obama. Kjo prirje duket se vazhdon edhe nën Presidentin Trump.